उपखंड क्षेत्र के ग्रामीणों ने सार्वजनिक निर्माण विभाग के अधिकारियों को सड़क मार्गो पर जमी रेत को हटाने के लिए कई बार अवगत करवाया गया। लेकिन विभागीय अधिकारियों द्वारा कोई सार्थक कदम नहीं उठाया जा रहा है। जिसके चलते ग्रामीणों को आए दिन कठिनाइयों का सामना करना पड़ रहा है। ग्रामीणों ने बताया कि इन मार्गो पर रेत जमा हो जाने के कारण वाहन चालकों एवं राजगीरों का वाहन चलाना मुश्किल हो गया है। आए दिन वाहन फंसने के कारण ग्रामीणों को कई घंटों तक वाहन निकालने के लिए मशक्कत करनी पड़ रही है।